
ДО ОБЩИНСКИ СЪВЕТ – ГР. НЕСЕБЪР

ДОКЛАДНА ЗАПИСКА

от Николай Кирилов Димитров – Кмет на община Несебър

ОТНОСНО: Придобиване на възмезден срочен сервитут за изграждане на обект „Реконструкция на външна водопроводна мрежа от ПС „Кошарица-Кучкарника“ в ПИ 51500.22.105 до водоем „Ханска шатра“  в ПИ 51500.201.164 по КККР на гр. Несебър“

УВАЖАЕМИ ГОСПОДИН ПРЕДСЕДАТЕЛ
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

„Водоснабдяване и канализация“ ЕАД – гр. Бургас изпълнява проект BG16FFPR002-1.001-0006 „Интегриран воден проект за област Бургас – фаза 2“, финансиран по приоритет  1 „Води“ на Оперативна програма „Околна среда 2021-2027 г.“
Част от проекта е изпълнението на обект „Реконструкция на външна водопроводна мрежа от ПС „Кошарица-Кучкарника“ в ПИ 51500.22.105 до водоем „Ханска шатра“ в ПИ 51500.201.164 по КККР на гр. Несебър.
Трасето на водопроводната мрежа  преминава през поземлени имоти с идентификатори №51500.200.8 по кадастралната карта на гр. Несебър, местност „Юрта-Балкана“, с площ 118944 кв. м., с начин на трайно предназначение на територията „Горска“ и начин на трайно ползване „Друг вид дървопроизводителна гора“, частна държавна собственост, част от подотдел 557 „м“ в териториалния обхват на ЮИДП ТП „ДЛС Несебър“, №51500.201.227 по кадастралната карта на гр. Несебър, местност „Юрта-Балкана“ с площ 42406 кв.м., с начин на трайно предназначение на територията „Горска“ и начин на трайно ползване „Друг вид дървопроизводителна гора“, частна държавна собственост, част от подотдел 557 „м“ и „9“ в териториалния обхват на ЮИДП ТП „ДЛС Несебър“ и №51500.201.164 по кадастралната карта на гр. Несебър, местност „Влашката пътека“, с площ 4149 кв.м., с начин на трайно предназначение на територията „Горска“ и начин на трайно ползване „За животновъдна ферма“, частна държавна собственост, част от подотдел 557 „5“ в териториалния обхват на ЮИДП ТП „ДЛС Несебър“.
Имотите са частна държавна територия и с начин на трайно предназначение на територията „Горска територия“.
Обектът след реализацията му ще бъде общинска собственост, съобразно критериите за разпределението на собствеността на води, водни обекти и водностопански  системи и съоръжения, установени в чл. 11 и сл. от ЗВ и чл. 18 и сл. от ЗВ.
За законосъобразното изпълнение на обекта Община Несебър следва да придобие срочен възмезден сервитут по смисъла на чл. 61, ал. 1, т. 1 от ЗГ. Искането следва да бъде отправено до Изпълнителния директор на Изпълнителна агенция по горите съгласно чл. 63, ал. 1, т. 2 от Закона за горите.
Следва да бъде отбелязано, че придобиването на вещните права и реализацията на обекта се финансират от Оперативна програма „Околна среда 2021-2027 г.“ чрез „Водоснабдяване и канализация“ ЕАД – гр. Бургас.
За придобиване на сервитутите са представени пазарни оценки, които подлежат на одобряване от Изпълнителна агенция по горите, както следва:
- За поземлен имот с идентификатор №51500.200.8 – цена на насаждението 0 евро, сегашна стойност на дървесината на корен от насаждението 0 евро и цена за учредяване на сервитут за срок 10 год. по чл. 61, ал. 1, т. 1 от ЗГ в размер 4047 (четири хиляди и четиридесет и седем) евро; 
- За поземлен имот с идентификатор №51500.201.227 – цена на насаждението 0 евро, сегашна стойност на дървесината на корен от насаждението 0 евро и цена за учредяване на сервитут за срок 10 год. по чл. 61, ал. 1, т. 1 от ЗГ в размер 2061 (две хиляди шестдесет и едно) евро;
- За поземлен имот с идентификатор №51500.201.164 – цена на насаждението 0 евро, сегашна стойност на дървесината на корен от насаждението 0 евро и цена за учредяване на сервитут за срок 10 год. по чл. 61, ал. 1, т. 1 от ЗГ в размер 833 (осемстотин тридесет и три) евро;
Предвид изложеното и на основание чл. 55, ал. 2 от Правилник за организацията и дейностите на Общински  съвет – гр. Несебър, неговите комисии и взаимодействието му с общинската администрация мандат 2023-2027 внасям настоящата докладна, като предлагам Общински съвет – гр. Несебър да вземе следните РЕШЕНИЯ:

1. Допълва Програмата на Община Несебър за 2026 г. за управление и разпореждане с имоти – общинска собственост, в раздел IV., точка „В“ „Имоти, върху които Община Несебър иска да й се учредят вещни права за реализиране на обекти от общинско значение“, като се допълва с т. 2 „Придобиване на възмезден срочен сервитут за срок от 10 год. както следва: в ПИ 51500.200.8 – цена на насаждението 0 евро, сегашна стойност на дървесината на корен от насаждението 0 евро и цена за учредяване на сервитут за срок 10 год. по чл. 61, ал. 1, т. 1 от ЗГ в размер 2061 (две хиляди шестдесет и едно) евро, в ПИ 51500.201.227 – цена на насаждението 0 евро, сегашна стойност на дървесината на корен от насаждението 0 евро и цена за учредяване на сервитут за срок 10 год. по чл. 61, ал. 1, т. 1 от ЗГ в размер 2061 (две хиляди шестдесет и едно) евро и в ПИ 51500.201.164 – цена на насаждението 0 евро, сегашна стойност на дървесината на корен от насаждението 0 евро и цена за учредяване на сервитут за срок 10 год. по чл. 61, ал. 1, т. 1 от ЗГ в размер 833 (осемстотин тридесет и три) евро за изпълнение на обект „Реконструкция на външна водопроводна мрежа от ПС „Кошарица-Кучкарника“ в ПИ 51500.22.105 до водоем „Ханска шатра“  в ПИ 51500.201.164 по КККР на гр. Несебър“;
2. На основание чл. 34, ал. 2 от ЗОС във вр. с чл. 21, ал. 1, т. 8 от ЗМСМА да бъде придобит от Община Несебър възмезден сервитут за срок от 10 год. както следва: в ПИ 51500.200.8 – цена на насаждението 0 евро, сегашна стойност на дървесината на корен от насаждението 0 евро и цена за учредяване на сервитут за срок 10 год. по чл. 61, ал. 1, т. 1 от ЗГ в размер 2061 (две хиляди шестдесет и едно) евро, в ПИ 51500.201.227 – цена на насаждението 0 евро, сегашна стойност на дървесината на корен от насаждението 0 евро и цена за учредяване на сервитут за срок 10 год. по чл. 61, ал. 1, т. 1 от ЗГ в размер 2061 (две хиляди шестдесет и едно) евро и в ПИ 51500.201.164 – цена на насаждението 0 евро, сегашна стойност на дървесината на корен от насаждението 0 евро и цена за учредяване на сервитут за срок 10 год. по чл. 61, ал. 1, т. 1 от ЗГ в размер 833 (осемстотин тридесет и три) евро за изпълнение на обект „Реконструкция на външна водопроводна мрежа от ПС „Кошарица-Кучкарника“ в ПИ 51500.22.105 до водоем „Ханска шатра“ в ПИ 51500.201.164 по КККР на гр. Несебър“;
3. При определяне от Изпълнителната агенция по горите цена на различна от посочените в т. 2, сервитутът да бъде придобит от определената от Изпълнителната агенция по горите цена;
4. На основание чл. 44, ал. 1, т. 7 във вр. с т. 15 от ЗМСМА Кмета на Община Несебър или упълномощено от него лице да сключи договор за придобиване на описаните в т. 2 вещни права; 





КМЕТ НА ОБЩИНА НЕСЕБЪР: …………………...
Николай Димитров



Изработил: Борис Борисов

Съгласувал: Веселин Радев

